Dunikas pagasts

Dunikas pagasts ir viena no Dienvidkurzemes novada administratīvajām teritorijām tā dienvidos Lietuvas pierobežā Bārtas un Sventājas starpupē. Robežojas ar sava novada Rucavas pagastu, Nīcas pagastu, Otaņķu pagastu,  Bārtas pagastu, Kalētu pagastu, kā arī Lietuvas Klaipēdas apriņķa Skodas rajona Skodas un Lenkimu seņūnijām.

 Daba 
 Hidrogrāfija 
 Upes 
Bružupe, Dejupīte, Ģeišupe, Kalvaitu upīte, Lankupīte, Lukne, Melnupīte, Naudupe, Roļu upe, Sargupe, Vīves upe.

 Vēsture 
Pagasta teritorijā esošajā Tīra purvā atrastas 9. gadsimta vidus senlietas, starp kurām ir nozīmīgākais tekstilmateriālu atradums kuršu apdzīvotajās teritorijāsIrita Žeiere, "Par Tīras purva depozīta tekstilmateriāliem", Latvijas Nacionālā vēstures muzeja raksti Nr. 14,, Rīgā, 2008., 129. lpp. ISBN 9984-747-14-X, ISSN 1407-4540 un labi saglabājušies egles koka vairogi. Purvs atrodas Dunikas dabas liegumā.
Pirmā pasaules kara laikā sāka darboties šaursliežu dzelzceļa līnija Liepāja—Rucava (1916—1960).

Dunikas pagasts izveidots 1919. gadā, apvienojot 13 Rucavas, Bārtas un Nīcas pagastu ciemus. 
1920. gada zemes reformas gaitā Luknas mežniecību sadalīja 237 vienībās 2904 ha kopplatībā, Rucavas mežniecību sadalīja 386 vienībās 3324 ha kopplatībā, bet Ķāķišķes () muižu sadalīja 25 vienībās 434 ha kopplatībā. 
1935. gadā Liepājas apriņķa Dunikas pagasta teritorija bija 174,6 km² un tajā dzīvoja 2550 iedzīvotāji. 1945. gadā pagastā izveidoja Dunikas un Sikšņu ciema padomes, bet pagastu 1949. gadā likvidēja. Sikšņu ciems ietilpa Priekules (1949—1959) un Liepājas (1959—2009) rajonos. 1954. gadā Sikšņu ciemam pievienoja likvidēto Kāķišķes ciemu, 1968. gadā - Bārtas ciema kolhoza «Nākotne» teritoriju, bet Sikšņu ciema kolhoza «Padomju Latvija» teritoriju pievienoja Rucavas ciemam. 1989. gadā Sikšņu ciemu pārdēvēja par Dunikas ciemu. 1990. gadā ciemu reorganizēja par pagastu. 2009. gadā Dunikas pagastu kā administratīvo teritoriju iekļāva Rucavas novadā. 2021. gadā Rucavas novadu iekļāva Dienvidkurzemes novadā.

 Iedzīvotāji 
 Iedzīvotāju skaita izmaiņas 
Esošajās robežās, pēc CSP datiem.OSP

 Apdzīvotās vietas 
Lielākās apdzīvotās vietas ir Sikšņi (pagasta centrs), Dunika, Šuķene, Ječi, Liepieni, Slamsti, Sudargi.

 Saimniecība 
 Transports 

 Izglītība un kultūra 

 Atsauces 

Kategorija:Grobiņas apriņķis
Kategorija:Kurzeme
Kategorija:Dienvidkurzemes novada pagasti